Vareflyt

PS. dette er et nytt prosjekt til vareflyt


 * __Smart, effektiv og sikker vareflyt gjennom intelligent emballasje og e-sporing__**

"Smart Vareflyt” er et brukerstyrt innovasjonsprosjekt som skal få matvarer til å fortelle hvor de befinner seg – og hvordan de har hatt det underveis til butikkhyllen. Norsk dagligvaresektor har gått sammen om prosjektet for å skape trygg og effektiv produksjon og distribusjon av matvarer.

Målet er å utvikle ”intelligent emballasje” gjennom å ta i bruk RFID (Radiofrekvens Identifikator). Ved å feste en liten radiobrikke til matvaren skal det bli mulig å kontrollere veien fra råvare til ferdig produkt inklusive transport og lagring i butikk.

Prosjektet er unikt i Skandinavia og EU på grunn av teknologien som skal legges til grunn og det omfattende bedriftsnettverket som er med på samarbeidet. Deltakere i prosjektet er et bedriftskonsortium som består av Norgesgruppen, ICA, Nortura (Prior/Gilde), Tine, Bama, Tollpost Globe, Peterson, Norsk Lastbærer Pool og Norplasta. RFID Innovasjonssenter AS i Oslo, Østfoldforskning og SINTEF skal utføre forskningsarbeidet for bedriftene som er med. Aktivitetene startet i februar 2007 og vil holde på i 3 år.